Lucille George-Wout

Lucille George-Wout (☆ 26 di febrüari 1950 na Kòrsou) ta un polítiko di Kòrsou. E tabata gobernador di pais Kòrsou di 4 di novèmber 2013 te 4 di novèmber 2025.

 Bida 
Lucille Wout ta kaba MULO na Wilhelminaschool na Willemstad i ta kontinua su estudio na e akademia sosial katóliko na Sittard, Hulanda. E ta termina esaki riba nivel HBO komo trahadó sosial hubenil i a traha riba e tereno aki na Kòrsou entre 1971 i 1980. 

Na 1979 e ta drenta arena polítiko riba lista di partido MAN i tabata miembro di Konseho Insular di Kòrsou entre 1980 i 1984 i entre 1986 i 1990. El a fungi tambe komo diputado di teritorio insular di Kòrsou di 1980 pa 1984. Den e añanan 1980 te 1984 i 1986 te 1988 e tabata miembro di Parlamento di Antias Hulandes. Aki e tabata okupa su mes ku temanan manera maneho finansiero i sosial i vivienda. Despues di tuma un pousa di partido MAN George-Wout ta retira for di polítika, aunke no pa largu. 

Na 1993 George-Wout tabata kofundadó di Partido Antiá Restrukturá (PAR) i tabata desde 1994 miembro di Parlamento di Antias Hulandes. E mesun aña e ta keda elegí presidente di parlamento, e promé dama pa okupá e funshon aki. Despues di su retiro na 1998 e ta wòrdu nombrá minister di Relashonnan Interior, di Trabou i di Asuntunnan Sosial di Antia Hulandes den e gabinete Pourier III di 1999 te 2003.

Na 1997, George-Wout, komo Presidente di Parlamento, a wòrdu kritiká pa deklarashonnan hasí despues ku akuerdonan ku Union Oropeo tokante importashon di aros a resultá kontrario riba Antia. El a akusá Minister di Asuntunan Eksterior Hulandes Hans van Mierlo di a defraudá e kousa di AntiaEr zit een gat in het koninkrijk, Trouw, 25 di yanüari 1997 i a atvertí ku parlamentarionan hulandes mester ta na altura ora di bishitá Antia, ya ku nan seguridat lo ta na peliger.Rijstimport Antillen goudmijn voor enkeling, Volkskrant, 24 di yanüari 1997

Dia 4 di novèmber 2013, George-Wout, riba rekomendashon di Konseho di Minister di Kòrsou i ku aprobashon di Konseho di Minister di Reino, a huramentá komo Gobernador di Kòrsou, komo susesor di Frits Goedgedrag, kende dor di ousensia a keda remplasá durante un aña pa Adèle van der Pluijm-Vrede.

Na final di su término komo gobernador, George-Wout wòrdu promovi pa Komandante den Orden di Oranje-Nassau door di Rei Willem-Alexander pa su servisionan spesial riba tereno di atministrashon públiko, kultura i kohesion sosial. Dia 15 di òktober 2025, sekretario di estado pa Interior i Relashonnan di Reino Eddie van Marum a present’é ku e kondekorashonnan na Kas di Gobernador na Fort Amsterdam.Op woensdag 15 oktober 2025 heeft de Staatssecretaris van Binnenlandse Zaken en Koninkrijksrelaties…, Facebook.com, 16 di òktober 2025

George-Wout ta kasá ku Herman George, eks-polítiko di partido MAN i eks-direktor di Fundacion Kas Popular.

Kòrsou
Category:Polítiko di Kòrsou
Category:Minister di Antias Hulandes